
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere. 

Reţelele de alimentare cu apă şi reţelele de canalizare existente nu acoperă toate zonele construite, situaţie întâlnită şi pe strada Belgrad. Această deficienţă impune realizarea unei reţele de alimentare cu apă şi canalizare pe acest traseu.

Menţionăm că în conformitate cu Protocolul de Colaborare nr.RE2003- 663/ 26.05.2003 încheiat de Primăria Municipiului Timişoara cu cetăţenii domiciliaţi pe strada Belgrad, achiziţionarea tubulaturii necesare realizării reţelei de alimentare cu apă şi a reţelei de canalizare se va face de către cetăţeni. 

Valoarea totală a investiţiei “Extindere reţea de apă şi canalizare –strada Belgrad” este estimată la 1.015.000 mii lei (cu TVA), respectiv 27.268,0 Euro.


Avînd în vedere faptul că finanţarea obiectivului “Extindere reţea de apă şi canalizare –strada Belgrad,” se face din bugetul local “Lucrări apă- canal cu contribuţia cetăţenilor”, propunem aprobarea studiului de fezabilitate.

